Public procurement notice: Contract Notice
Published: 2021-03-01
Buyer: SAD Prešov, a.s.
Country: SK
Contract type: Supplies
Procedure: Open procedure
CPV classification: 31682230 | 35261000 | 48813000: Passenger information systems | 51612000
Estimated value: 944400 EUR
Submission deadline: 2021-03-29
Award criteria: The most economic tender

Technical requirements: Online riadenie VOD a modernizácia dispečerského riadenia vrátane modernizácie vozidlového informačného a komunikačného systému - Budovanie IDS v PSK - I. fáza projektu
Predmetom zákazky je systém na zobrazovanie informácií pre cestujúcu verejnosť tvorený zobrazovacími panelmi LED a LCD, ktoré slúžia na zobrazovanie názvu cieľovej zastávky, názvu nácestných zastávok a ďalších informácií pre cestujúcich na zastávkach a vo vozidlách, a ktoré slúžia tiež na zobrazovanie informácií o priebehu jazdy aktuálna zastávka, nasledujúca zastávka a ďalšie aktuálne informácie z dopravy, ale aj videom pre spríjemnenie cestovania, zobrazenie reklamy a podobne.
LED panel je zobrazovací panel využívajúci technológiu LED pre zobrazovanie požadovaných informácií. V tomto prípade ide o jednosmerný zobrazovací vnútorný panel, umiestnený tak, aby boli informácie čitateľné z vonkajšej prednej a bočnej strany autobusu.
LCD panel je zobrazovací panel využívajúci technológiu LCD pre zobrazovanie požadovaných informácií. V tomto prípade ide o jednosmerný TFT-LCD informačný vnútorný panel, umiestnený tak, aby boli informácie čitateľné cestujúcim vo vnútri autobusu.
Podrobný opis predmetu zákazky a technická špecifikácia sa nachádza v Časti B.2 Opis predmetu zákazky a v samostatnej prílohe č. 8 súťažných podkladov.
Odôvodnenie nerozdelenia zákazky na časti: Jednotlivé položky, ktoré sú definované ako logické celky predmetu zákazky sa vzájomne prelínajú, je možné definovať iba požadované spoločné a jednotné výstupy, a preto nie je možné tieto tovary zadávať samostatne niekoľkým samostatným uchádzačom.
Predmetom zákazky je systém na zobrazovanie informácií pre cestujúcu verejnosť tvorený zobrazovacími panelmi LED a LCD, ktoré slúžia na zobrazovanie názvu cieľovej zastávky, názvu nácestných zastávok a ďalších informácií pre cestujúcich na zastávkach a vo vozidlách, a ktoré slúžia tiež na zobrazovanie informácií o priebehu jazdy aktuálna zastávka, nasledujúca zastávka a ďalšie aktuálne informácie z dopravy, ale aj videom pre spríjemnenie cestovania, zobrazenie reklamy a podobne.
Z dôvodu funkčnosti, efektívnosti a hospodárnosti sa systém obstaráva ako jeden celok a nie je umožnené dodávať položky systému v osobitnom členení z dôvodov, že:
— úspešný uchádzač musí vo svojej réžii zabezpečiť komunikáciu jednotlivých subsystémov, v prípade ich samostatného obstarávania by túto komunikáciu musel koordinovať a zabezpečovať verejný obstarávateľ, na čo nemá odborné a ani personálne kapacity a vykonanie zákazky by sa tak stalo nadmerne technicky obťažným a nehospodárnym,
— optimalizácia nákladov a logistiky pristavovania vozidiel pre inštaláciu a montáž kabeláž a všetky potrebné komponenty je potrebné nainštalovať počas jedného pristavenia vozidla a potreba koordinácie jednotlivých úspešných uchádzačov častí zákazky, by mohla predstavovať vážne riziko ohrozenia riadneho plnenia obstarávanej zákazky,
— v prípade dodávky viacerých dodávateľov, je nutné vykonávať integráciu riešenia a integráciu dát, ich dočasnú alokáciu a následnú distribúciu, čo by vyvolalo nutnosť ďalších dodatočných investícií, t.j. ak dodávateľ bude mať subdodávateľa na časť dodávky, v tomto prípade je nutné vykonávať integráciu riešenia minimálne z hľadiska konektivity.
Z uvedeného zároveň vyplýva, že v prípade zadávania jednotlivých položiek tovaru, ktoré sú predmetom tejto zákazky niekoľkým samostatným úspešným uchádzačom reálne existuje riziko ohrozenia úspešného zrealizovania daného projektu.
Projekt by nemusel byť zrealizovaný riadne a včas v dôsledku nedostatočnej, príp. úplne chýbajúcej koordinácie jednotlivých úspešných uchádzačov, príp. pri možnom konflikte pri stanovovaní zodpovednosti za uskutočnené dodávky, čo by mohlo viesť k zmareniu čerpania financií, k sankciám a k neplneniu stanoveného cieľa. Pri predmetnej zákazke teda v prípade zadávania jednotlivých položiek tovaru, ktoré sú jej predmetom, niekoľkým samostatným úspešným uchádzačom reálne hrozí vážne riziko nezrealizovania projektu riadne a včas a tým aj nedosiahnutie stanovených cieľov v dôsledku nedostatočnej, resp. úplne chýbajúcej koordinácie jednotlivých úspešných uchádzačov zákazky.
V danom prípade verejný obstarávateľ po dôkladnom preskúmaní a následnom zvážení následkov možného rozdelenia predmetu zákazky na časti, má na základe všetkých vyššie uvedených dôvodov za to, že ak by obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky a v ktorých by napokon mohlo byť viacero rôznych úspešných uchádzačov, tak potreba koordinácie jednotlivých úspešných uchádzačov častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky.
Z vykonaného prieskumu trhu zároveň vyplýva, že na trhu je viacero subjektov, ktoré dokážu dodať predmet zákazky komplexne a ktoré disponujú dostatočnými kapacitami na úspešné zrealizovanie predmetu tejto zákazky, na základe čoho je možné zabezpečiť dostatočnú hospodársku súťaž.

Eligibility requirements: Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO. Uchádzač preukazuje podmienky účasti uvedené v § 32 ods. 1 ZVO podľa § 32 ods. 2, resp. podľa ods. 4 alebo ods. 5 zákona o verejnom obstarávaní. Uchádzač môže preukázať splnenie podmienok účasti osobného postavenia podľa § 152 ods. 1 zákona o verejnom obstarávaní zápisom do zoznamu hospodárskych subjektov. Skupina dodávateľov zúčastnená na verejnom obstarávaní, preukazuje splnenie podmienok účasti týkajúce sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť. Vyžaduje sa predloženie/zaslanie skenov originálov alebo úradne overených kópií všetkých dokladov požadovaných v rámci tejto podmienky účasti. Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom (ďalej len ako JED) podľa § 39 ZVO. Hospodársky subjekt v JED uvedie ďalšie relevantné informácie podľa požiadaviek verejného obstarávateľa alebo obstarávateľa, orgány a subjekty, ktoré vydávajú doklady na preukázanie splnenia podmienok účasti. Ak sú požadované doklady pre verejného obstarávateľa alebo obstarávateľa priamo a bezodplatne prístupné v elektronických databázach, hospodársky subjekt v JED uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy. Jednotný európsky dokument - http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html V súlade s Metodickým usmernením Úradu pre verejné obstarávanie č. 6887-5000/2016 zo dňa 27.04.2016 verejný obstarávateľ vyžaduje aby v súlade s § 32 ods. 1 písm. e) zákona č. 343/2015 Z.z. o verejnom obstarávaní uchádzač, alebo skupina dodávateľov preukázala oprávnenie k celému rozsahu predmetu zákazky. Verejný obstarávateľ informuje záujemcov/uchádzačov, že nie je oprávnený použiť údaje z informačných systémov verejnej správy podľa osobitného predpisu., t.j. nebude predmetnú časť ustanovenia § 32 ods. 3 ZVO uplatňovať.

Award value: 944400